b'\n_START_ARTICLE_\nHistorisch-Technisches Museum Peenem\xc3\xbcnde\n_START_SECTION_\nUdstilling\n_START_PARAGRAPH_\nUdstillingen i det tidligere kraftv\xc3\xa6rk er hovedsagelig en historisk udstilling, som foruden den tekniske historie ogs\xc3\xa5 mindes ofrene. De bes\xc3\xb8gende bliver informeret med plancher, dokumenter og film om, hvilken katastrofal pagt raketbyggeren Wernher von Braun indgik med de dav\xc3\xa6rende magthavere._NEWLINE_P\xc3\xa5 grund af de tekniske erfaringer fra Peenem\xc3\xbcnde kunne Wernher von Braun og mange af de tidligere medarbejdere fra Peenem\xc3\xbcnde i midten af 1960erne for NASA v\xc3\xa6re med til at udvikle Saturn-V-raketterne. Opgaven for de tidligere HVA raket-byggere var udviklingen af krigsv\xc3\xa5ben. P\xc3\xa5 film vises virkningen af de s\xc3\xa5kaldte Wunderwaffe._NEWLINE_Den tekniske viden fra HVA dannede ogs\xc3\xa5 grundlaget for sejrsmagternes udvikling af atomraketter. I f\xc3\xb8lge udstillingens dokumenter var fagfolk fra Peenem\xc3\xbcnde efter den 2. verdenskrig involveret i projekter i USA, UdSSR, Storbritannien og Frankrig._NEWLINE_Arbejdsbetingelserne og vilk\xc3\xa5rene for fors\xc3\xb8gsanstaltens tvangsarbejdere i Peenem\xc3\xbcnde bliver ogs\xc3\xa5 belyst. Der bliver ogs\xc3\xa5 udf\xc3\xb8rlig berettet om KZ-fanger, der i Bayern og \xc3\x98strig under umenneskelige betingelser var besk\xc3\xa6ftiget med at montere "Vidunderv\xc3\xa5bene". Interessant er kopien af et V1-missil og en V2-raket p\xc3\xa5 arealet ved siden af museet.'